Johaug spent på om Tour de Ski er ute av kroppen
I dag er det 10 kilometer klassisk fellesstart for damene i Frankrike, damene starter klokken 1115. Dette er det første distanserennet etter Tour de Ski. Johaug ble nummer to sammenlagt på touren, bare slått av Justyna Kowalczyk.- Kroppen kjennes bra nå, men jeg er spent på hvordan den reagerer i konkurranse, om Tour de Ski er ute av kroppen.Marit Bjørgen måtte stå over Tour de Ski på grunn av en hjerterytmeforstyrrelse 22. desember. Lillejulaften ble hun innlagt på sykehus. I dag går hun sitt første skirenn på halvannen måned. - Vi får se hvordan det går, nå er jo Marit og Vibeke(Skofterud) tilbake også, sier Johaug.- VM har ligget der i bakhodet en stund. Tour de Ski var et av målene i sesongen, men da det var over så var det bare å legge det bak seg å se frem mot VM. Derfor ble det ingen tid til å glede seg over 2. plassen der og da. Det er kanskje litt dumt, men sånn det må være, sier Johaug. - Kribler De norske løperne møtte pressen i går kveld. De bor 20 minutter å kjøre fra stadion. Damene har vært i La Clusaz og trent under eventyrlige forhold den siste uken. Johaug merker at det nærmer seg VM. - Det kribler i buka, sier Johaug på dalsbygding.- Vi får fem norske jenter blant de ti beste, spår Skofterud og Steira.Herrene går 15 kilometer klassisk, med start klokken 1430. Petter Northug stiller ikke til start. Eldar Rønning og Martin Johnsrud Sundby er på papiret Norges fremste håp. - Jeg er spent på Johan Olsson. Også tror jeg Maxim Vylegsjanin, Aleksander Legkov og Dario Cologna kan gjøre det bra. Jeg er også spent på franskmennene, de pleier å være gode her, sier Rønning. PS! I morgen er det stafetter. 10 kilometer klassisk for kvinner kan du følgeLIVE herfra klokken 11.15 - herrenes 15 kilometer klokken 14.30 følger duher.
Therese Johaug (24) er usikker på formen foran dagens fellesstart, da suksess i Tour de Ski kan slå alle veier etterpå.